מחפשים את אלסקה

לפני

מחפשים את אלסקה מתחיל בעזיבתו של המספר, מיילס האלטר, את ביתו שבפלורידה אל עבר פנימייה באלבאמה בשם "קאלבר קריק". מיילס אוהב לקרוא ביוגרפיות, ולשנן מילים אחרונות של אנשים מפורסמים.
לאחר שהגיע לקאלבר קריק, פוגש מיילס את שותפו לחדר, צ'יפ מרטין, נער נמוך ושרירי אשר מכונה המפקד. המפקד מביט במיילס ומכנה אותו פאדג' (Pudge: נמוך ושמן, גוץ). מאוחר יותר המפקד הציג את מיילס בפני אלסקה, נערה מושכת ויפייפיה, פמיניסטית, בעלת מצבי רוח לא יציבים. בנוסף המפקד מציג את מיילס גם בפני חברו טאקומי, תלמיד יפני חובב ראפ. אלסקה מספרת למיילס על מילותיו האחרונות של סימון בוליבר, דמות מתוך ספר שאלסקה אהבה "גנרל במבוך", "איך אצליח אי פעם להיחלץ מהמבוך הזה!". מיילס שואל אותה מה זה המבוך הזה, והיא אומרת שזאת תעלומה.
בלילה הראשון של מיילס בקאלבר קריק, נקשר בעזרת דבק סלוטייפ ואז הושלך אל האגם שנמצא בבית הספר, על ידי כמה תלמידי הבית ספר שמכונים "לוחמי ימות השבוע", אך הוא מצליח להיחלץ. המפקד זעם מהעובדה שמיילס נקשר בנוסף להשלכתו לאגם, דבר שהיה מסורת בבית הספר. לוחמי ימות השבוע עשו זאת מפני תקרית שהייתה בשנה שעברה, בה הורחקו שני ילדים, מריה ופול, שנתפסו עוברים על שלוש עבירות קשות בקאלבר קריק, להיות ערומים ביחד במיטה, להיות שיכורים, לעשן סמים. פול היה חבר של לוחמי ימות השבוע ומריה הייתה שותפתה לחדר של אלסקה וחברתה הטובה ביותר, ולוחמי ימות השבוע טענו שהמפקד הלשין עליהם. מקרה זה גרר למלחמת מתיחות בין מיילס וחבריו החדשים לבין לוחמי ימות השבוע.
מאוחר יותר אלסקה מודה שהיא הלשינה על פול ומריה למנהל בית הספר מר סטרנז, שמכונה הנשר, בשביל להציל את עצמה מסילוק.
אלסקה מארגנת למיילס דייט עם לארה, ילדה שנולדה ברומניה ועלתה לארצות הברית . הדייט נגמר באסון כאשר מיילס קיבל זעזוע מוח קל והקיא ללארה על המכנסיים. אלסקה ומיילס בילו זמן רב ביחד ובו היא למדה אותו לעשן, לשתות ולעבור על כל החוקים. מיילס התאהב בה במהרה למרות שיש לה חבר בטענה שהיא האפשרי שחיפש אחריו. המפקד ואלסקה תיכננו את מתיחת הנקמה הגדולה שלהם כנגד לוחמי ימות השבוע לסוף השבוע אחד בו הם ישנו באסם בקרבת בית הספר בזמן שהנשר חושב שהם בבית. 
המתיחה התחילה בהסחת דעתו של הנשר על ידי טאקומי ומיילס, בזמן שאלסקה והמפקד יכנסו לביתו וישלחו להוריהם של לוחמי ימות השבוע מכתבים המתריעים על התדרדרות בלימודים, ולארה תשים צבע כחול חזק בתכשירי הרחצה של הילדים שזרקו את מיילס לאגם.
המתיחה הצליחה וכל שנשאר לחבורה לעשות זה לחגוג את ההצלחה באסם בעזרת כמה בקבוקי יין.
באסם אלסקה מספרת להם על איך שאמה מתה משבץ מוחי כאשר הייתה בת 8, ועל כך מאשימה את עצמה מפני שהיא לא עיכלה מה קורה ולא הזמינה אמבולנס.
בנוסף העניינים בין מיילס ללארה התחממו והם בילו את הלילה ביחד בשק שינה.
לאחר שחזרו לבית ספר אלסקה, מיילס, והמפקד ארגנו מסיבת שתייה קטנה בה המפקד ואלסקה השתכרו ומיילס העדיף שלא.
בעודה שיכורה מאוד, אלסקה החלה להתמזמז עם מיילס המופתע והמאושר. היא הפסיקה ואמרה שהיא ישנונית מידי, וההמשך יבוא. לפתע מיילס התעורר מהטלפון הציבורי שצלצל, והוא הרגיש שאלסקה קמה לענות לו. זמן לא רב לאחר מכן אלסקה חזרה לחדר בוכה וצורחת על עצמה שהיא פישלה, ושכחה משהו, ואמרה למיילס ולמפקד שהיא צריכה לצאת מבית הספר. המפקד ומיילס השתמשו בזיקוקים שנשארו להם בשביל ליצור פעולת הסחה לנשר בשביל שאלסקה תצא משטח בית הספר.

אחרי

בבוקר, הנשר הגיע לחדרם של המפקד ומיילס ואמר להם להגיע מהר לאולם הספורט. הם הגיעו לשם והנשר הודיע שאלסקה נהרגה בלילה שעבר בתאונת דרכים. היא נכנסה ישירות בניידת שחסמה את הדרך בגלל שמשאית התהפכה, בלי ניסיון לסטות הצידה, וההגה ריסק לה את החזה. המפקד ומיילס נכנסו להלם קשה והבינו שהם אחראים למותה הטרגי בכך שנתנו לה לנהוג בעודה שיכורה כל כך. המפקד ומיילס שיערו שאלסקה ניסתה להידחק בין המשאית לבין הניידת או שהיא בכלל ניסתה להתאבד, מחשבות אלו גרמו להם לתהות האם הם אשמים במותה. המפקד ומיילס החלו לנהל חקירה לגבי מותה כי הרגישו שהם חייבם לדעת אם הם אחראים למוות. הם הגיעו למסקנה שהיא ככל הנראה התאבדה אבל הם לא ידעו למה. אחד הרמזים העבים היה שהיא כתבה בספרה "גנרל במבוך" את התשובה ליציאה מהמבוך, "ישיר ומהיר". המפקד רצה גם לדבר עם ג'ייק, חבר של אלסקה, ולבדוק אם הוא מי שהיא דיברה אתו ועל מה. מיילס לא הסכים כי הוא רצה לחשוב שאלסקה אהבה אותו ביומה האחרון, ולא רצה לדעת מה היא אמרה לג'ייק. לארה וטאקומי נפגעו מהעובדה שמיילס והמפקד התעלמו מהם מאוד בזמן שלאחר המוות ולבסוף מיילס והמפקד החליטו לשתף אותם בכל. אחרי שלא הצליחו להתקדם בחקירה הם החלו לוותר, אך במקום הם תכננו מתיחה ענקית שאלסקה חשבה עליה בשנה שעברה אך היא שמרה אותה לשנתם האחרונה. הם הביאו לבית הספר חשפן שהתחזה למרצה לפסיכולוגיה באוניברסיטת סנטרל פלורידה ומומחה בתפיסת המיניות של בני נוער שירצה לכל בית הספר. החשפן החל לשחק את תפקיד המרצה, אך כאשר טאקומי הפעיל מוזיקה דרך הרמקולים של אולם הספורט, הוא פשט את בגדיו וצעק "זה בשביל אלסקה יאנג!" והחל לרקוד. המתיחה הצליחה מאוד וכל בית הספר שיבח את החבורה שטענה "זה לא אנחנו, זו אלסקה".
כשהסיכויים למצוא תשובה לתעלומה החלו להראות קלושים, טאקומי גילה שאלסקה מתה יום לאחר תאריך המוות של אמא. הם הבינו שאלסקה כנראה דיברה עם ג'ייק, ופתאום נזכרה בתאריך, שהוא היה ה-10 בינואר, אך השעה הייתה כבר אחרי חצות כך שכבר ה-11 בינואר, והיא פספסה את היום שבדרך כלל כל שנה היא הולכת לקבר של אמה ומניחה פרחים על הקבר. זה מה שהיא שכחה והיא הייתה עצבנית, וכנראה שהיא נסעה לקבר של אמה. וברגע שהיא ראתה את הניידת והמשאית, היא הייתה שיכורה כל כך שהיא חשבה שהיא תעבור בין המשאית לבין הניידת, או שהיא בחרה לצאת מהמבוך ישר ומהר.
ביום האחרון ללימודים קיבל מיילס מכתב מטאקומי שטס בבוקר חזרה ליפן, ובמכתב מסופר שטאקומי גם פגש את אלסקה לפני מותה, והיא אמרה לו שהיא שכחה את תאריך המוות של אמא, והיא מחפשת פרחים להניח לה על הקבר. וטאקומי גם לא עצר בעדה, כך שהוא גם חושב שהאשמה עליו.
ברגע הזה מיילס הבין, שהוא לא ידע לעולם מה היא חשבה ברגעיה האחרונים, אם היא התאבדה, או שלא, אם היא אהבה אותו או שעדיין אהבה את ג'ייק, ושהוא צריך לסלוח לה והיא תסלח לו, כי זו לדעתו הדרך לצאת מהמבוך ולא הישיר והמהיר.
הספר מסתיים עם העבודה של מיילס לשיעור דתות על השאלה של אלסקה: איך אפשר להיחלץ ממבוך הסבל? מיילס טוען שבעזרת סליחה ומחילה אפשר להיחלץ מהמבוך.

עיבוד קולנועי

זכויות ההסרטה לספר נרכשו על ידי אולפני פרמאונט כבר בשנת 2005. התסריט והבימוי יועדו לג'וש שוורץ (The OC) אך מפני חוסר עניין של האולפנים לקדם את הפרויקט, הוא נגנז. בעקבות ההצלחה של העיבוד הקולנועי לרומן "אשמת הכוכבים" של ג'ון גרין, האולפנים הביעו עניין בפרויקט שוב, וג'ון גרין דיווח ב-25 ביוני 2015 כי הסרט יעובד ויבוים על ידי שרה פולי, לאחר שהפרויקט לקולנוע לא יצא לפועל החליטה הרשת הולו לקדם את הפרויקט וליצור סדרת טלוויזיה בת 8 פרקים שתעלה ברשת.